pythainlp/thai-wiki-dataset-v3 huggingface dataset:
การเลี้ยวเบนเฟราน์โฮเฟอร์

การเลี้ยวเบนเฟราน์โฮเฟอร์ (Fraunhofer diffraction) เป็นรูปแบบ การเลี้ยวเบนที่เกิดขึ้นในระยะห่างที่เพียงพอจากวัตถุ (เช่น รูรับแสง) ที่ทำให้ลำแสงเลี้ยวเบน ตั้งชื่อตาม โยเซ็ฟ ฟ็อน เฟราน์โฮเฟอร์
ในขณะเดียวกัน ในกรณีที่จุดสังเกตอยู่ในระยะที่ใกล้จะเรียกว่าการเลี้ยวเบนแฟรแนล
== การคำนวณ ==
พิจารณาการแจกแจงแอมพลิจูด  บนหน้าจอที่อยู่ห่างออกไปเป็นระยะทาง R เมื่อคลื่นระนาบของแสงเอกรงค์ที่มีเลขคลื่น k ผ่านรูรับแสงที่แสดงโดยฟังก์ชัน  การพิจารณาให้แสงตกกระทบเป็นคลื่นระนาบแบบนี้จะเหมือนกับการพิจารณาจุดกำเนิดแสงที่ระยะอนันต์
การเลี้ยวเบนเฟราน์โฮเฟอร์เป็นการประมาณเมื่อระยะทาง r จากจุดศูนย์กลางของรูรับแสงถึงจุด  บนหน้าจอมากเพียงพอ นั่นคือสำหรับจุดใด ๆ  บนรูรับแสงแล้ว
\frac{x^2+y^2}{r \lambda} \ll 1 
โดยที่  คือความยาวคลื่นของแสง ในที่นี้ระยะห่างจากจุด  ในรูรับแสงถึงจุด  บน  จะเป็น
\sqrt{R^2+(x-x')^2+(y-y')^2}
\simeq r - \frac{xx'+yy'}{r}
แล้วแอมพลิจูดของสนามไฟฟ้าบนหน้าจอจะได้เป็น
u(x',y')
= \frac{A}{i \lambda R}
\exp(ikr) \iint f(x,y) \exp \left( -ik \frac{xx'+yy'}{r} \right) ~ \mathrm dx \mathrm dy
ได้เป็นสูตรสำหรับการเลี้ยวเบนเฟราน์โฮเฟอร์
จากสมการจะได้ว่า แอมพลิจูด  ของคลื่นที่ก่อให้เกิดการเลี้ยวเบนเฟราน์โฮเฟอร์โดยวัตถุซึ่งแสดงด้วยฟังก์ชัน  นั้นจะสอดคล้องกับการแปลงฟูรีเยของฟังก์ชัน 
== อ้างอิง ==
E. Hecht, Optics, 4th ed, San Francisco etc.: Addison Wesley, 2002.
https://www.ritsumei.ac.jp/se/~ykido/pdf/Seminar1-4.pdf
การเลี้ยวเบน
ทัศนศาสตร์
แอฟริกาศูนย์สูตรของฝรั่งเศส

แอฟริกาศูนย์สูตรของฝรั่งเศส (Afrique équatoriale française|link=no, or  AEF) เป็นสหพันธรัฐอาณานิคมฝรั่งเศสในแถบเส้นศูนย์สูตรของแอฟริกาซึ่งประกอบด้วยกาบอง เฟรนช์คองโก อูบังกี-ชารี และชาด ก่อตั้งในปี 1910 ถึง 1958 และฝ่ายบริหารตั้งอยู่ในบราซาวีล
== ประวัติศาสตร์ ==
สหพันธรัฐก่อตั้งขึ้นเมื่อปี 1910 โดยประกอบด้วยดินแดนในอาณานิคมสี่ (ภายหลังห้า) ได้แก่ กาบองฝรั่งเศส เฟรนช์คองโก อูบังกี-ชารี และชาดฝรั่งเศส เมืองหลวงอยู่ที่บราซาวีลโดยมีเจ้าหน้าที่ในแต่ละดินแดน
ในปี 1911 ฝรั่งเศสยกดินแดนบางส่วนให้แก่เยอรมนีอันเป็นผลจากวิกฤตการณ์อากาดีร์ ดินแดนดังกล่าวถูกคืนหลังจากการพ่ายแพ้ของเยอรมนีในสงครามโลกครั้งที่ 1 ในขณะที่แคเมอรูนส่วนใหญ่กลายเป็นอาณัติของสันนิบาตชาติโดยฝรั่งเศสที่ไม่รวมอยู่ในดินแดนนี้
แอฟริกาศูนย์สูตรของฝรั่งเศส โดยเฉพาะบริเวณอูบังกี-ชารี มีระบบสัมปทานที่คล้ายกันกับเสรีรัฐคองโกและมีการก่อเหตุโหดร้ายที่คล้ายคลึงกันที่นั่นด้วย นักเขียน อังเดร กิเด เดินทางไปที่อูบังกี-ชารี และได้รับแจ้งจากชาวบ้านเกี่ยวกับความโหดร้ายต่างๆ รวมถึงการตัดอวัยวะ การตัดอวัยวะ การประหารชีวิต การเผาเด็ก และชาวบ้านถูกมัดไว้กับคานขนาดใหญ่และถูกบังคับให้เดินจนหมดแรงและกระหายน้ำ หนังสือ Travels in the Congo ของกีเด ซึ่งตีพิมพ์ในปี 1927 ได้รับการวิพากษ์วิจารณ์อย่างดุเดือดต่อระบบบริษัทสัมปทานในแอฟริกาของฝรั่งเศส หนังสือเล่มนี้มีผลกระทบสำคัญต่อขบวนการต่อต้านอาณานิคมในฝรั่งเศส จำนวนผู้ที่ตกเป็นเหยื่อภายใต้ระบบสัมปทานของฝรั่งเศสในอูบังกี-ชารีและส่วนอื่นๆ ของดินแดน ยังไม่ทราบแน่ชัด อดัม ฮอชชิลด์ ได้ประมาณการว่าประชากรลดลงครึ่งหนึ่งในคองโกของฝรั่งเศสและกาบอง ซึ่งคล้ายกับการประมาณการของเขาเกี่ยวกับการลดลงของประชากรในเสรีรัฐคองโก
ในช่วงปลายทศวรรษที่ 1920 และต้นทศวรรษที่ 1930 ขบวนการต่อต้านอาณานิคมก่อตั้งโดย อังเดร มัตซูอาได้แสวงหาสัญชาติฝรั่งเศสให้กับผู้อยู่อาศัยในดินแดน
ระหว่างสงครามโลกครั้งที่ 2 แคเมอรูนและสหพันธ์ได้ระดมกำลังกับกองทัพฝรั่งเศสเสรีในเดือนสิงหาคม 1940 ยกเว้นกาบองยังคงสวามิภักดิ์ต่อฝรั่งเศสวีชีจนถึงวันที่ 12 พฤศจิกายน 1940 เมื่อฝ่ายบริหารของวีชียอมจำนนภายหลังยุทธการที่กาบอง สหพันธ์กลายเป็นศูนย์กลางทางยุทธศาสตร์ของกิจกรรมเสรีฝรั่งเศสในแอฟริกา เฟลิกซ์ เอบูเอ ได้รับการแต่งตั้งเป็นผู้ว่าการ-ทั่วไปของอาณานิคม โครงสร้างการบริหารที่แยกต่างหากได้รับการจัดตั้งขึ้นภายใต้การอุปถัมภ์ของฝรั่งเศสเสรีในแอฟริกา ซึ่งจัดกลุ่มทั้งสหพันธ์และแคเมอรูน
ภายใต้สาธารณรัฐที่สี่ (1946-1958) สหพันธ์อาณานิคมนี้มีตัวแทนในรัฐสภาฝรั่งเศส และเมื่อดินแดนต่างๆ ลงมติในการลงประชามติเมื่อเดือนกันยายน 1958 ให้มีการปกครองตนเองภายในอาณานิคมของฝรั่งเศสแห่งนี้ สหพันธ์ก็ถูกยุบ ในปี 1959 สาธารณรัฐใหม่ได้ก่อตั้งสมาคมชั่วคราวที่เรียกว่าสหภาพสาธารณรัฐแอฟริกากลาง ก่อนที่จะแยกตัวเป็นอิสระอย่างสมบูรณ์ในเดือนสิงหาคม 1960
== อ้างอิง ==
อดีตอาณานิคมในทวีปแอฟริกา
อดีตอาณานิคมของฝรั่งเศส
รัฐและดินแดนที่ก่อตั้งในปี พ.ศ. 2453
สิ้นสุดในปี พ.ศ. 2501
ชญานิศ จ่ายเจริญ

ชญานิศ จ่ายเจริญ (เกิด 3 ตุลาคม พ.ศ. 2540) ชื่อเล่น ติ๊ต๊ะ เป็นนักแสดงหญิงชาวไทย สังกัดสถานีวิทยุโทรทัศน์ไทยทีวีสีช่อง 3 เป็นที่รู้จักกับบทบาท "แม่กลิ่น" จากละครเรื่อง ทองเอก หมอยา ท่าโฉลง และบทบาท "น้ำทิพย์" จากละครเรื่อง พิภพหิมพานต์
== ประวัติ ==
ชญานิศ จ่ายเจริญ จบการศึกษาระดับปริญญาตรีจากสาขาวิชานวัตกรรมสื่อสารสังคม วิชาเอกคอมพิวเตอร์เพื่อการสื่อสาร มหาวิทยาลัยศรีนครินทรวิโรฒ
== การทำงานในวงการบันเทิง ==
เริ่มต้นเข้าสู่วงการบันเทิงในฐานะนักแสดงสังกัดช่อง3มีผลงานการแสดงเรื่องแรกในปี พ.ศ. 2562 ละครเรื่อง  ทองเอกหมอยาท่าโฉลง   พ.ศ.2564 เรื่อง  พิภพหิมพานต์    พ.ศ.2565 ได้ก้าวขึ้นมาเป็นนางเอกละครเรื่องแรกจากละคร แก่นแก้ว  ตามมาด้วยในปี พ.ศ.2566  โปงลางฮักออนซอน  , ซีรีย์ ดวงใจเทวพรหม ตอน ดุจอัปสร ซึ่งเป็นภาคต่อของซีรีย์ละครชุด สุภาพบุรุษจุฑาเทพ , แผนรักหักคานลุง และ น่านฟ้าชลาลัย
== ผลงาน ==
=== ละครโทรทัศน์ ===
ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
== อ้างอิง ==
นักแสดงชาวไทย
นักแสดงสังกัดช่อง 3
นักแสดงหญิงชาวไทย
== แหล่งข้อมูลอื่น ==
การแจกแจงมอฟแฟต

การแจกแจงมอฟแฟต (Moffat distribution) เป็นการแจกแจงความน่าจะเป็นแบบต่อเนื่องโดยยืนพื้นจากการแจกแจงโกชี ตั้งชื่อตามนักดาราศาสตร์ชาวแคนาดา แอนโธนี มอฟแฟต
การแจกแจงมอฟแฟตสามารถอธิบายฟังก์ชันกระจายจุดในทางฟิสิกส์ดาราศาสตร์ได้อย่างแม่นยำ ในขณะที่การแจกแจงแบบอื่น ๆ เช่น การแจกแจงปรกติ และ การแจกแจงโกชี นั้นยังไม่สามารถอธิบายลักษณะของฟังก์ชันกระจายจุดในส่วนขอบปลายทั้งสองข้างได้อย่างถูกต้อง
== ฟังก์ชัน ==
ในระบบพิกัดคาร์ทีเซียน
f(x,y; \alpha,\beta)=\frac{\beta-1}{\pi\alpha^2}\left[1+\left(\frac{x^2+y^2}{\alpha^2}\right)\right]^{-\beta}
ในระบบพิกัดเชิงขั้ว
f(r; \alpha,\beta) = 2 \frac{\beta-1}{\alpha^2} \left[1+\left(\frac{r^2}{\alpha^2}\right)\right]^{-\beta}
โดยในที่นี้ \alpha และ \beta เป็นพารามิเตอร์ที่เกี่ยวข้องกับค่าความมองเห็น
== อ้างอิง ==
A Theoretical Investigation of Focal Stellar Images in the Photographic Emulsion (1969) &ndash; A. F. J. Moffat
ดาราศาสตร์เชิงสังเกตการณ์
การสร้างภาพทางดาราศาสตร์
การแจกแจงความน่าจะเป็น
นักเคิลแบช

(Knuckle Bash) เป็นวิดีโอเกมอาร์เคดแนวบีตเอ็มอัปแบบเลื่อนด้านข้างที่ได้รับการเปิดตัวเมื่อ ค.ศ. 1993 ที่พัฒนาและจัดจำหน่ายโดยบริษัทโทแพลนในประเทศญี่ปุ่น ตลอดจนทวีปอเมริกาเหนือและทวีปยุโรปโดยบริษัทอาตาริเกมส์ เกมนี้มีความโดดเด่นในการเป็นหนึ่งในไม่กี่เกมของบริษัทโทแพลนที่ยังไม่ได้รับพอร์ตอย่างเป็นทางการสู่เครื่องเล่นภายในครัวเรือนจวบจนปัจจุบัน
ในเกมดังกล่าว ผู้เล่นสวมบทบาทเป็นนักมวยปล้ำอาชีพที่ต่อสู้กับองค์กรแมดบูลกรุป เพื่อปกป้องมวยปล้ำจากการทุจริต ทั้งนี้ นักเคิลแบชได้รับการสร้างขึ้นโดยพนักงานคนเดิมส่วนใหญ่ที่เคยทำงานในหลายโครงการที่บริษัทโทแพลน และต่อมาได้ไปทำงานในแขนงที่แยกออกจากบริษัทเดิมหลังจากที่บริษัทดังกล่าวประกาศล้มละลายใน ค.ศ. 1994 เดิมทีทีมงานนี้ได้รับมอบหมายให้สร้างเกมต่อสู้ที่คล้ายกับ เดอะเวิลด์วอริเออร์ ของบริษัทแคปคอม แต่โครงการนี้เบี่ยงเบนไปจากแผนเดิมและกลายเป็นเกมแนวบีตเอ็มอัปแทน ส่วนใน ค.ศ. 2019 สิทธิ์ในเกมนี้เป็นของทัตสึจิง ซึ่งเป็นบริษัทที่ก่อตั้งใน ค.ศ. 2017 โดยมาซาฮิโระ ยูเงะ ผู้เป็นอดีตสมาชิกบริษัทโทแพลน และปัจจุบันเป็นบริษัทในเครือเอกซา-อาร์เคเดีย ผู้ผลิตเกมอาร์เคดของญี่ปุ่น ควบคู่ไปกับทรัพย์สินทางปัญญาของบริษัทโทแพลนอื่น ๆ อีกจำนวนมาก
== หมายเหตุ ==
== อ้างอิง ==
== แหล่งข้อมูลอื่น ==
Knuckle Bash at GameFAQs
Knuckle Bash at Giant Bomb
Knuckle Bash at Killer List of Videogames
Knuckle Bash at MobyGames
Knuckle Bash  at The Toaplan Museum
วิดีโอเกมที่ออกวางจำหน่ายในปี พ.ศ. 2536
วิดีโอเกมอาร์เคด
วิดีโอเกมแบบร่วมมือกัน
เกมจากค่ายโทแพลน
วิดีโอเกมที่พัฒนาขึ้นในประเทศญี่ปุ่น
วิดีโอเกมที่มีฉากในทวีปอเมริกาเหนือ
วรรณฤดี พงษ์สิทธิศักดิ์

วรรณฤดี พงษ์สิทธิศักดิ์ เป็นผู้อำนวยการสร้างภาพยนตร์หญิงชาวไทย เธอทำงานร่วมกับจีดีเอช สตูดิโอภาพยนตร์รายใหญ่ของไทย (ซึ่งสืบทอดจากจีเอ็มเอ็ม ไท หับ หรือจีทีเอช) และยังเป็นคณะกรรมการบริหารของบริษัทอีกด้วย  เธอได้รับการขนานนามว่าเป็นผู้หญิงที่อยู่เบื้องหลังความสำเร็จของภาพยนตร์ของจีทีเอชและจีดีเอช
วรรณฤดีสำเร็จการศึกษาจากคณะนิเทศศาสตร์ จุฬาลงกรณ์มหาวิทยาลัย รุ่นเดียวกันกับปวีณ ภูริจิตปัญญา ผู้กำกับภาพยนตร์เรื่องบอดี้ศพ 19 และโต้ง-บรรจง ปิสัญธนะกูล ผู้กำกับภาพยนตร์เรื่องพี่มาก..พระโขนง หลังสำเร็จการศึกษาเธอได้รับการทาบทามจาก โหน่ง-วงศ์ทนง ชัยณรงค์สิงห์ ผู้ก่อตั้งนิตยสารอะเดย์ ให้เข้ามาเป็น 1 ในกองบรรณาธิการรุ่นแรกของนิตยสารแฮมเบอร์เกอร์ และได้เขียนวิจารณ์ภาพยนตร์ในคอลัมน์ indie reviewed ของนิตยสารอะเดย์ ก่อนจะลาออกมาทำงานกับจีทีเอช
เธอเข้าทำงานกับจีทีเอชในฐานะผู้อำนวยการสร้างและที่ปรึกษาการเขียนบทภาพยนตร์ งานของเธอเป็นการสร้างวัฒนธรรมสร้างสรรค์ของบริษัท รวมไปถึงแนวทางใหม่ของภาพยนตร์ไทย
== อ้างอิง ==
บุคคลจากคณะนิเทศศาสตร์ จุฬาลงกรณ์มหาวิทยาลัย
ผู้อำนวยการสร้างภาพยนตร์ชาวไทย
นักเขียนบทภาพยนตร์ชาวไทย
จีดีเอช
ความกว้างเต็มที่ครึ่งค่าสูงสุด

ความกว้างเต็มที่ครึ่งค่าสูงสุด (full width at half maximum) โดยทั่วไปมักเรียกย่อว่า FWHM หมายถึงระยะห่างระหว่างจุดสองจุดที่อยู่ก่อนและหลังจุดสูงสุดของฟังก์ชัน ที่มีค่าของฟังก์ชันเท่ากับครึ่งหนึ่งของจุดสูงสุดของฟังก์ชัน โดยปกติจะใช้เพื่ออธิบาย เส้นสเปกตรัม หรือ ฟลักซ์การแผ่รังสี ใน ทัศนศาสตร์ โทรคมนาคมด้วยแสง หรือการศึกษาสเปกตรัมความถี่ หากตัวแปรอิสระคือเวลา อาจเรียกว่า ช่วงเวลาเต็มที่ครึ่งค่าสูงสุด (full duration at half maximum) เรียกย่อว่า FDHM
สำหรับฟังก์ชันเกาส์เซียนในการแจกแจงแบบปรกติ ได้ว่า
\mathrm{FWHM} =  2\sqrt{2 \ln 2 } \; \sigma \approx 2.355 \; \sigma
โดยที่ \sigma คือ ค่าเบี่ยงเบนมาตรฐาน
ค่าครึ่งหนึ่งของ FWHM จะเรียกว่า ครึ่งความกว้างที่ครึ่งค่าสูงสุด (half width at half maximum, HWHM)
== อ้างอิง ==
คลื่น
ฟังก์ชันมูลฐาน

ฟังก์ชันมูลฐาน (elementary function) เป็นคำทั่วไปที่ใช้เรียกฟังก์ชันตัวแปรเดียวดังต่อไปนี้
ฟังก์ชันพีชคณิต
ฟังก์ชันเลขชี้กำลัง
ฟังก์ชันลอการิทึม
ฟังก์ชันตรีโกณมิติ
ฟังก์ชันตรีโกณมิติผกผัน
ฟังก์ชันคงตัว
ฟังก์ชันกำลัง
และยังรวมถึงฟังก์ชันผสมที่ได้จากการประกอบรวมฟังก์ชันเหล่านี้ในจำนวนครั้งที่จำกัด
ฟังก์ชันมูลฐานที่ไม่ใช่ฟังก์ชันพีชคณิตจะเรียกว่าเป็น ฟังก์ชันอดิศัยมูลฐาน
นอกจากนี้แล้ว ฟังก์ชันไฮเพอร์โบลิกและฟังก์ชันไฮเพอร์โบลิกผกผันซึ่งนิยามขึ้นมาจากฟังก์ชันเลขชี้กำลังก็ถือเป็นฟังก์ชันมูลฐาน
อนุพันธ์ของฟังก์ชันมูลฐานถือเป็นฟังก์ชันมูลฐาน
== ฟังก์ชันที่ไม่ใช่ฟังก์ชันมูลฐาน ==
ฟังก์ชันแกมมา ฟังก์ชันวงรี ฟังก์ชันเบ็สเซิล ฟังก์ชันค่าคลาดเคลื่อน ฯลฯ จัดว่าไม่เป็นฟังก์ชันมูลฐาน
== อ้างอิง ==
ประเภทของฟังก์ชัน
ฟังก์ชันและการจับคู่
คณิตวิเคราะห์
วัดสังฆจายเถร

วัดสังฆจายเถร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสวนแตง อำเภอเมืองสุพรรณบุรี จังหวัดสุพรรณบุรี ที่ดินตั้งวัดมีเนื้อที่  31 ไร่ 1 งาน 129 ตารางวา
วัดสังฆจายเถร ไม่มีประวัติการสร้างที่แน่ชัด แต่จากข้อมูลทางด้านเอกสารและการสัมภาษณ์ผู้คนในชุมชน ทำให้ทราบว่า วัดสังฆจายเถรเดิมทีเป็นวัดร้างชื่อ วัดฆ้อง หรือ วัดวังฆ้อง ตามชื่อหมู่บ้าน ประมาณ พ.ศ. 2441 ได้ขุดพบพระพุทธรูปหลวงพ่อโต (สังฆจาย) ในบริเวณดังกล่าว ต่อมาชาวบ้านได้ร่วมกันสร้างวัดใหม่โดยตั้งชื่อว่า "วัดสังฆจายเถร" เมื่อ พ.ศ. 2464 ต่อมาเมื่อวันที่ 24 ตุลาคม พ.ศ. 2482 ได้รับพระราชทานวิสุงคามสีมา
อาคารเสนาสนะที่สำคัญ ได้แก่ อุโบสถ กว้าง 8 เมตร ยาว 23 เมตร สร้างเมื่อ พ.ศ. 2500 เป็นอาคารคอนกรีตเสริมเหล็ก  กุฎิสงฆ์ จำนวน 8 หลัง เป็นอาคารครึ่งตึกครึ่งไม้ ศาลาการเปรียญ กว้าง 25 เมตร ยาว 44 เมตร สร้างเมื่อ พ.ศ. 2532 เป็นอาคารครึ่งตึกครึ่งไม้ 2 ชั้น หอสวดมนต์ กว้าง 25 เมตร ยาว 30 เมตร สร้างเมื่อ พ.ศ. 2527 เป็นอาคารครึ่งตึกครึ่งไม้ (บูรณะเมื่อ พ.ศ. 2557)  ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก  เมรุ จำนวน 1 หลัง สร้างด้วยคอนกรีตเสริมเหล็ก  มณฑปทรงไทยจัตุรมุข กว้าง 11 เมตร ยาว 11 เมตร สร้างด้วยคอนกรีตเสริมเหล็ก (สร้างเมื่อ พ.ศ. 2552)
ปูชนียวัตถุมีพระประธานประจำพระอุโบสถ  พระปรางค์ศิลปะอู่ทอง และพระสังกัจจายน์องค์ใหญ่ขึ้นมา หน้าตักกว้าง 9 เมตร สูง 10 เมตร ทำการหล่อตั้งแต่ปี พ.ศ. 2557 แล้วเสร็จเมื่อ พ.ศ. 2560
==รายนามเจ้าอาวาส==
พระสงวน
พระอาจารย์ใจ
พระครูสุทธิสังฆกิจ
พระครูสิริกิตติคุณ  (เดิม พระมหาชาญชัย กิตฺติญาโณ)
==อ้างอิง==
สังฆจายเถร
โบราณสถานในจังหวัดสุพรรณบุรี
ฟังก์ชันเกาส์เซียน

ฟังก์ชันเกาส์ หรือ ฟังก์ชันเกาส์เซียน (Gaussian function) เป็นฟังก์ชันมูลฐานที่มีลักษณะเป็นรูประฆังคว่ำ เขียนในรูปดังนี้
a \exp \left\{ -\frac{(x - b)^2}{2c^2} \right\}
วิธีการเขียนอาจมีความหลากหลายต่างกันไป เช่นอาจใช้ c2 แทน 2c2
== สมบัติ ==
ฟังก์ชันความหนาแน่นความน่าจะเป็นของการแจกแจงปกติ
\frac{1}{\sqrt{2\pi}\,\sigma} \exp \left\{ -\frac{(x-\mu)^2}{2\sigma^2} \right\}
เป็นฟังก์ชันเกาส์เซียนชนิดหนึ่ง ครึ่งความกว้างที่ครึ่งค่าสูงสุด (HWHM) และ ความกว้างเต็มที่ครึ่งค่าสูงสุด (FWHM) ของฟังก์ชันนี้คือ
\begin{align}
\mathrm{HWHM} &= \sqrt{2 \ln 2}\cdot \sigma, \\
\mathrm{FWHM} &= 2 \sqrt{2 \ln 2}\cdot \sigma
\end{align}
ปริพันธ์ไม่ตรงแบบของฟังก์ชันเกาส์เซียน exp(−x2) เรียกว่าปริพันธ์เกาส์เซียน
\int_{-\infty}^\infty \exp ( {-x^2} ) \, dx = \sqrt{\pi}
ในด้านทัศนศาสตร์ รูปคลื่นของฟัลส์สั้นสุดขีดมักจะใกล้เคียงกับฟังก์ชันเกาส์เซียน
== อ้างอิง ==
การยกกำลัง
เอเอฟซีแชมเปียนส์ลีก 2023–24 รอบคัดเลือกเพลย์ออฟ

เอเอฟซีแชมเปียนส์ลีก 2023–24 รอบคัดเลือกเพลย์ออฟ จะลงเล่นตั้งแต่วันที่ 15 ถึง 22 สิงหาคม พ.ศ. 2566. ทั้งหมด 21 ทีมจะเข้าร่วมในรอบคัดเลือกเพลย์ออฟที่จะตัดสินหาแปดพื้นที่ใน รอบแบ่งกลุ่ม ของเอเอฟซีแชมเปียนส์ลีก 2023–24.
==ทีม==
21 ทีมด้านล่างนี้ จะแบ่งแยกออกเป็นสองโซน (โซนตะวันตกและโซนตะวันออก) จะเข้าสู่รอบคัดเลือกเพลย์ออฟ ประกอบไปด้วยสองรอบ:
10 ทีมเข้าสู่ในรอบเบื้องต้น.
11 ทีมเข้าสู่ในรอบเพลย์ออฟ.
==รูปแบบ==
ในรอบคัดเลือกเพลย์ออฟแต่ละคู่จะลงเล่นในนัดเดียว. การต่อเวลาพิเศษและการดวลลูกโทษจะถูกนำมาใช้ตัดสินหาทีมชนะเลิศในกรณีที่จำเป็น.
==ตารางการแข่งขัน==
ตารางการแข่งขันของแต่ละรอบเป็นไปดังต่อไปนี้.
==สายการแข่งขัน==
===เพลย์ออฟ ตะวันตก 1===
===เพลย์ออฟ ตะวันตก 2===
===เพลย์ออฟ ตะวันตก 3===
===เพลย์ออฟ ตะวันตก 4===
===เพลย์ออฟ ตะวันออก 1===
===เพลย์ออฟ ตะวันออก 2===
===เพลย์ออฟ ตะวันออก 3===
===เพลย์ออฟ ตะวันออก 4===
==รอบเบื้องต้น==
===สรุปผลการแข่งขัน===
ทั้งหมด 10 ทีมจะลงเล่นในรอบเบื้องต้น.
|+โซนตะวันตก
|}
|+โซนตะวันออก
|}
===โซนตะวันตก===
----
----
===โซนตะวันออก===
----
==รอบเพลย์ออฟ==
===สรุปผลการแข่งขัน===
ทั้งหมด 16 ทีมที่ลงเล่นในรอบเพลย์ออฟ: 11 ทีมที่เข้าสู่ในรอบนี้, และ 5 ทีมผู้ชนะของรอบเบื้องต้น.
|+โซนตะวันตก
|}
|+โซนตะวันออก
|}
===โซนตะวันตก===
----
----
----
===โซนตะวันออก===
----
----
----
==หมายเหตุ==
==อ้างอิง==
==แหล่งข้อมูลอื่น==
เอเอฟซีแชมเปียนส์ลีก 2023–24
สโมสรฟุตบอลขอนแก่นมอดินแดง ในฤดูกาล 2565–2566

ฤดูกาล 2565–2566 เป็นฤดูกาลที่ 4 ของ สโมสรฟุตบอลขอนแก่นมอดินแดง ในระบบฟุตบอลลีกอาชีพของประเทศไทย โดยฤดูกาลก่อนสโมสรจบด้วยอันดับที่ 10 ในไทยลีก 3 ฤดูกาล 2564–65 – โซนภาคตะวันออกเฉียงเหนือ
==ผู้เล่นฤดูกาล 2565–2566==
=== รายละเอียดผู้เล่น ฤดูกาล 2565–2566===
ข้อมูล ณ วันที่ 18 มีนาคม พ.ศ. 2566
สถิติการลงสนามและการยิงประตูรวมการแข่งขันทุกรายการ
== การเปลี่ยนแปลงผู้เล่น ==
=== เปิดฤดูกาล ===
==== ย้ายออก ====
==== ย้ายเข้า ====
=== ครึ่งฤดูกาล ===
==== ย้ายออก ====
==== ย้ายเข้า ====
==การแข่งขันในฤดูกาล==
=== ไทยลีก 3 โซนภาคตะวันออกเฉียงเหนือ ===
==== ตารางคะแนน ====
}}
====ผลงานโดยรวม====
==== ผลงานและอันดับในแต่ละนัด ====
==== ผลการแข่งขัน ====
=== รีโว่ คัพ ===
==สถิติการลงสนามและการทำประตูของผู้เล่น ในฤดูกาล 2565–2566==
|-
! colspan=12 style="background:#fb5503; color:#FFFFFF; text-align:center"| ผู้รักษาประตู
|-
|-
|-
! colspan=12 style="background:#fb5503; color:#FFFFFF; text-align:center"| กองหลัง
|-
|-
|-
|-
|-
|-
|-
|-
|-
|-
! colspan=12 style="background:#fb5503; color:#FFFFFF; text-align:center"| กองกลาง
|-
|-
|-
|-
|-
|-
|-
|-
|-
|-
|-
|-
|-
! colspan=12 style="background:#fb5503; color:#FFFFFF; text-align:center"| กองหน้า
|-
|-
|-
|-
|-
|-
|-
|-
===อันดับการทำประตูของผู้เล่น===
{| class="wikitable" style="text-align:center"
|-
!width=15|
!width=15|
!width=15|
!width=15|
!width=145|ชื่อ
!width=80|ไทยลีก 3
!width=80|เอฟเอ คัพ
!width=80|ลีกคัพ
!width=80|รวม
|-
|1
|29
|FW
|
|align=left|ธนพล ศรีทอง
|10
|0
|1
|11
|-
|2
|98
|FW
|
|align=left|เจษฎาภรณ์ มัครมย์
|7
|0
|0
|7
|-
|3
|6
|MF
|
|align=left|ชุนากร อาจนุการ
|4
|0
|0
|4
|-
|4
|16
|DF
|
|align=left|โอภาส ราโช
|3
|0
|0
|3
|-
|rowspan="2"|5
|4
|MF
|
|align=left|พันธ์วิวัฒน์ อุ่นเมือง
|2
|0
|0
|2
|-
|23
|MF
|
|align=left|ปภพ สืบศรี
|2
|0
|0
|2
|-
|rowspan="8"|7
|9
|FW
|
|align=left|พัชรพล พฤษการณ์
|0
|0
|1
|1
|-
|10
|FW
|
|align=left|ภควัฒน์ วงษ์ศรีแก้ว
|1
|0
|0
|1
|-
|27
|DF
|
|align=left|กฤติน หล่อจันอัด
|1
|0
|0
|1
|-
|34
|MF
|
|align=left|ศศิพงษ์ พรมดวงดี
|1
|0
|0
|1
|-
|35
|DF
|
|align=left|ธีรวัฒน์ ทอนศรี
|1
|0
|0
|1
|-
|37
|FW
|
|align=left|ภูริพัฒน์ เวียงนนท์
|1
|0
|0
|1
|-
|40
|DF
|
|align=left|รัชชานนท์ โคตร์ชนะ
|1
|0
|0
|1
|-
|80
|MF
|
|align=left|วรฤทธิ์ มุงคุณ
|1
|0
|0
|1
|-
==อ้างอิง==
ฤดูกาลแข่งขันของสโมสรฟุตบอลขอนแก่นมอดินแดง
ขอนแก่นมอดินแดง
คลองพระสทึง

คลองพระสทึง บ้างสะกด คลองพระสะทึง เป็นลำน้ำสายหนึ่งในภาคตะวันออกของประเทศไทย มีต้นน้ำเกิดจากเขาทึ่งลึ่ง เขาตะกวด และเขากลางในเขตอำเภอเขาคิชฌกูฏ จังหวัดจันทบุรี ไหลผ่านอำเภอสอยดาว เข้าจังหวัดสระแก้วโดยไหลผ่านอำเภอวังสมบูรณ์ อำเภอวังน้ำเย็น อำเภอเขาฉกรรจ์ เป็นเส้นแบ่งเขตอำเภอเมืองสระแก้วกับอำเภอเขาฉกรรจ์ เข้าอำเภอเมืองสระแก้วไปลงคลองพระปรงที่แนวแบ่งเขตจังหวัดระหว่างอำเภอเมืองสระแก้ว จังหวัดสระแก้ว กับอำเภอกบินทร์บุรี จังหวัดปราจีนบุรี คลองมีความยาว 156 กิโลเมตร
บริเวณตำบลวังใหม่ อำเภอวังสมบูรณ์ จังหวัดสระแก้ว มีโครงการอ่างเก็บน้ำคลองพระสะทึง ความจุอ่าง 65 ล้านลูกบาศก์เมตร
==อ้างอิง==
พระสทึง
พระสทึง
พระสทึง
เขาฉกรรจ์

เขาฉกรรจ์ เป็นเขาในตำบลเขาฉกรรจ์ อำเภอเขาฉกรรจ์ จังหวัดสระแก้ว เป็นภูเขาหินปูนที่เกิดจากการยุบตัวของเปลือกโลก มีลักษณะเป็นภูเขา 3 ลูกเรียงต่อกัน โดยมีเขาฉกรรจ์เป็นภูเขาลูกใหญ่ที่สุดตั้งอยู่ตรงกลาง และมีเขามิ่งอยู่ด้านซ้ายกับเขาฝาละมีอยู่ด้านขวา ภายในเขาฉกรรจ์จึงเต็มไปด้วยถ้ำน้อยใหญ่มากมายถึง 72 ถ้ำ เช่น ถ้ำมืด ถ้ำหนุมาน ถ้ำเขาทะลุ ถ้ำมหาหิงส์ ถ้ำน้ำทิพย์ และถ้ำแก้วพลายชุมพล เขามีความยาวประมาณ 1.8–2 กิโลเมตร ปกคลุมด้วยป่าสวนรุกขชาติ เขามีความสูง 324 เมตร บนเขายังเป็นที่ตั้งของวัดถ้ำเขาฉกรรจ์
จากการสำรวจถ้ำโดยกรมศิลปากร พบร่องรอยหลักฐานโบราณวัตถุต่าง ๆ ได้แก่ เศษภาชนะดินเผาเนื้อหยาบเผาด้วยอุณหภูมิต่ำ เศษภาชนะดินเผาเนื้อแกร่งเผาด้วยอุณหภูมิสูง ชนิดเคลือบสีน้ำตาล เศียรพระพิมพ์ศิลปะเขมร-ลพบุรี เครื่องถ้วยเขมร เศษกระดูกสัตว์ เศษเถ้าถ่าน เบี้ยดินเผา 2 ชิ้น ด้านหนึ่งเรียบอีกด้านเป็นรอยขูดขีดเป็นร่องตารางสี่เหลี่ยมตลอดทั้งแผ่น ขนาดเส้นผ่าศูนย์กลาง 6 เซนติเมตร ลูกปัดหิน ลูกปัดดินเผาและลูกปัดแก้วสีต่าง ๆ เช่น เหลือง แดงส้ม เขียว น้ำเงิน ดำ เป็นต้น เป็นลูกปัดแบบอินโดแปซิฟิก สันนิษฐานว่าภายในถ้ำเคยเป็นถิ่นที่อยู่อาศัยของมนุษย์ก่อนประวัติศาสตร์ และมีผู้คนอยู่ต่อเนื่องมาจนถึงสมัยทวารวดีต่อถึงเขมรก่อนพระนคร
นาม "เขาฉกรรจ์" มีข้อสันนิษฐานและตำนานเกี่ยวข้องอยู่ 2 ฉบับ ตำนานฉบับแรก เป็นตำนานเกี่ยวข้องกับสมเด็จพระนเรศวรมหาราช เล่าว่าสมเด็จพระนเรศวรให้ทหารมาฝึกปรือแถวบริเวณจังหวัดสระแก้วเพื่อจะสู้รบกับเขมร เมื่อมีการฝึกทหารเหล่านั้นพบว่าล้วนเป็นชายหนุ่มที่อยู่ในวัยกำยำ หรือวัยฉกรรจ์ส่วนตำนานฉบับที่สอง อ้างความเกี่ยวข้องกับสมเด็จพระเจ้าตากสิน กล่าวว่ากร่อนมาจากคำว่า "เขาฉอกัณฑ์" ซึ่งมีที่มาจากชื่อพิธีฉอกัณฑ์ อันเป็นพิธีตัดไม้ข่มนาม เชื่อกันว่าใน พ.ศ. 2310 สมเด็จพระเจ้าตากสินได้มาทำพิธีตัดไม้ข่มนามที่นี่ ก่อนทำศึกรวบรวมแผ่นดินกอบกู้บ้านเมือง จนสำเร็จและปราบดาภิเษกขึ้นเป็นพระเจ้าแผ่นดิน
==อ้างอิง==
ภูเขาในประเทศไทย
ภูมิศาสตร์ของจังหวัดสระแก้ว
โบราณสถานในจังหวัดสระแก้ว
แจ็ก ดองการ์รา

Articles with hCards
แจ็ก โจเซฟ ดองการ์รา   (Jack Joseph Dongarra; เกิด 18 กรกฎาคม พ.ศ. 2493) เป็น นักวิทยาศาสตร์คอมพิวเตอร์ และนักคณิตศาสตร์ชาวอเมริกัน เขาเป็นอาจารย์พิเศษด้านวิทยาศาสตร์คอมพิวเตอร์ของมหาวิทยาลัยในสหรัฐในสาขาวิศวกรรมไฟฟ้าและวิทยาการคอมพิวเตอร์ที่มหาวิทยาลัยเทนเนสซี  เขาดำรงตำแหน่งเจ้าหน้าที่วิจัยพิเศษในสาขาวิทยาการคอมพิวเตอร์และคณิตศาสตร์ที่ห้องปฏิบัติการแห่งชาติโอ๊กริดจ์ สมาชิกทัวริงใน สาขาคณิตศาสตร์ที่มหาวิทยาลัยแมนเชสเตอร์ และเป็นผู้ช่วยศาสตราจารย์และอาจารย์ในสาขาวิทยาการคอมพิวเตอร์ที่มหาวิทยาลัยไรซ์ เขาทำหน้าที่เป็นคณาจารย์ที่ สถาบันการศึกษาขั้นสูงมหาวิทยาลัยเท็กซัสเอแอนด์เอ็ม (2014–2018)  เขาเป็นผู้อำนวยการผู้ก่อตั้ง ห้องปฏิบัติการนวัตกรรมการคำนวณที่มหาวิทยาลัยเทนเนสซี  แจ็ก ดองการ์ราได้รับรางวัลทัวริง ในปี ค.ศ. 2021
== การศึกษา ==
ดองการ์ราได้สำเร็จการศึกษาระดับปริญญาตรี คณะวิทยาศาสตร์ สาขาคณิตศาสตร์จากมหาวิทยาลัยรัฐชิคาโก ในปี ค.ศ. 1972 และในปี ค.ศ. 1973 ระดับปริญญาโทสาขาวิทยาการคอมพิวเตอร์ จากสถาบันเทคโนโลยีอิลลินอยส์  ในปี ค.ศ. 1980 เขาได้สำเร็จการศึกษาในระดับปริญญาเอกสาขาคณิตศาสตร์ประยุกต์จากมหาวิทยาลัยนิวเม็กซิโก ภายใต้อาจารย์ที่ปรึกษา คลีฟ โมเลอร์
== การวิจัยและอาชีพ ==
ดองการ์ราทำงานที่ห้องปฏิบัติการแห่งชาติอาร์กอนน์จนถึงปี ค.ศ. 1989 กลายเป็นนักวิทยาศาสตร์ชำนาญการ เขาเชี่ยวชาญในอัลกอริธึมเชิงจำนวน ในพีชคณิตเชิงเส้น การคำนวณคู่ขนาน การใช้สถาปัตยกรรมคอมพิวเตอร์ขั้นสูง หลักการเขียนโปรแกรม และเครื่องมือสำหรับเครื่องคณิตกรณ์แบบขนาน งานวิจัยของเขายังเกี่ยวกับการพัฒนา การทดสอบ และการจัดทำเอกสารซอฟต์แวร์ทางคณิตศาสตร์คุณภาพสูง เขามีส่วนในการออกแบบและการประยุกต์ใช้งานแพ็กเกจซอฟต์แวร์โอเพนซอร์ซ อาทิ EISPACK, ลินแพ็ก, พีชคณิตเชิงเส้นพืั้นฐานโปรแกรมย่อย (BLAS) แพ็กเกจพีชคณิตเชิงเส้น (LAPACK), ScaLAPACK,   เครื่องจักรคู่ขนานเสมือน (PVM), อินเทอร์เฟซส่งผ่านข้อความ (MPI),  เน็ตโซลฟ์,  TOP500, ซอฟต์แวร์พีชคณิตเชิงเส้นปรับอัตโนมัติ (ATLAS),  ไฮเพอร์ฟอร์มานซ์คอนจังชันเกรเดียน (HPCG)   และ อินเทอร์เฟซประสิทธิภาพการโปรแกรมแอปพลิเคชัน (PAPI)  ไลบรารีเหล่านี้มีความแม่นยำในด้านอัลกอริธึมเชิงตัวเลขพื้นฐาน ตลอดจนความน่าเชื่อถือและประสิทธิภาพของซอฟต์แวร์  พวกเขาให้ประโยชน์แก่ผู้ใช้ในวงกว้างมากผ่านการรวมเข้ากับซอฟต์แวร์ ได้แก่ แม็ตแลบ, เมเพิล, วุลแฟรมแมทเทแมทิคา, กนูอ็อกเตฟ, ภาษาอาร์, ไซไพ และอื่นๆ 
เขา ร่วมกับอิริก กรอซซ์เป็นผู้บุกเบิกการเผยแพร่รหัสโอเพนซอร์ซเชิงตัวเลขผ่านทางอีเมลและเว็บซึ่งรวบรวมไว้ในเน็ตลิบ เขาได้ตีพิมพ์บทความ เอกสาร รายงาน และบันทึกเชิงเทคนิคราว 300 เล่ม และเป็นผู้เขียนร่วมของหนังสือหลายเล่ม เขาร่วมงานกับห้องปฏิบัติการแห่งชาติโอ๊กริดจ์ และมหาวิทยาลัยแมนเชสเตอร์ ซึ่งเขาทำหน้าที่เป็นสมาชิกทัวริง ตั้งแต่ปี ค.ศ. 2007  
== อ้างอิง ==
== แหล่งข้อมูลอื่น ==
Jack Dongarra at DBLP Bibliography Server
Jack Dongarra publications indexed by the Scopus bibliographic database. (subscription required)
Jack Dongarra author profile page at the ACM Digital Library
Talk by Turing Award Winner Prof. Jack Dongarra(live streamed on May 27, 2022 from TU Darmstadt)
ชาวอเมริกันเชื้อสายอิตาลี
ผู้ได้รับรางวัลทัวริง
นักวิทยาการคอมพิวเตอร์ชาวอเมริกัน
บุคคลที่ยังมีชีวิตอยู่
บุคคลที่เกิดในปี พ.ศ. 2493
รายชื่อบุคคลในยุคสามก๊ก (ผ)

ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ผ รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
==รายชื่อบุคคล==
{|class="wikitable sortable"
|-
! ชื่อ !! ชื่อรอง !! ปีที่เกิด(ค.ศ.) !! ปีที่เสียชีวิต(ค.ศ.) !! บ้านเกิด(ในวงเล็บคือสถานที่ในปัจจุบัน) !! บทบาท !! สังกัด !! เคยสังกัด !! หมายเหตุ
|-
|เผย์ ข่ายPei Kai裴楷||ชูเจ๋อShuze叔則||237||291||เมืองเหวินสี่(อำเภอเหวินสี่ มณฑลชานซี)||ที่ปรึกษา,ขุนนาง||ราชวงศ์จิ้น||||
|-
|เผย์ คางPei Kang裴康||จ้งยฺวี่Zhongyu仲豫||||||||ขุนพล||ราชวงศ์จิ้น||||
|-
|เผย์ จฺวิ้นPei Jun裴儁||เฟิ่งเซียนFengxian奉先||179||250||เมืองเหวินสี่(อำเภอเหวินสี่ มณฑลชานซี)||ขุนนาง||วุยก๊ก||||
|-
|เผย์ ชั่วPei Chuo裴綽||จี้ชูJishu季舒||||||เมืองเหวินสี่(อำเภอเหวินสี่ มณฑลชานซี)||ขุนนาง||ราชวงศ์จิ้น||||
|-
|เผย์ หลีPei Li裴黎||ปั๋วจงBozong伯宗||||||เมืองเหวินสี่(อำเภอเหวินสี่ มณฑลชานซี)||ขุนพล||ราชวงศ์จิ้น||||
|-
|เผย์ ฮุยPei Hui裴徽||เหวินจี้Wenji文季||||||เมืองเหวินสี่(อำเภอเหวินสี่ มณฑลชานซี)||ขุนนาง||วุยก๊ก||||
|-
|}
==รายชื่อตัวละครสมมติ==
{|class="wikitable sortable"
|-
! ชื่อ !! ปีที่เกิด(ค.ศ.) !! ปีที่เสียชีวิต(ค.ศ.) !! บทบาท !! สังกัด !! เคยสังกัด !! หมายเหตุ
|-
|เผย์ ซฺวี่Pei Xu裴緒||||||ทหาร||จ๊กก๊ก||||สามก๊ก ตอนที่ 92
|-
|}
==อ้างอิง==
ตันซิ่ว. จดหมายเหตุสามก๊ก (ซานกั๋วจื้อ).
เผย์ ซงจือ. อรรถาธิบายจดหมายเหตุสามก๊ก (ซานกั๋วจื้อจู้).
ฟ่าน เย่. จดหมายเหตุราชวงศ์ฮั่นยุคหลัง (โฮ่วฮั่นชู).
ฝาง เสฺวียนหลิ่ง. จดหมายเหตุราชวงศ์จิ้น (จิ้นชู).
ซือหม่า กวาง. จือจื้อทงเจี้ยน
ล่อกวนตง. สามก๊ก (ซานกั๋วเหยี่ยนอี้).
เจ้าพระยาพระคลัง (หน). สามก๊ก ฉบับเจ้าพระยาพระคลัง (หน). สำนักพิมพ์ศิลปาบรรณาคาร. 2544.
สามก๊ก
บุคคลในยุคสามก๊ก